 

**מכרז פומבי ממוכן דו-שלבי מספר 55/24 לחיזוק ושיקום חיפוי אבן ועבודות נלוות**

1. בנק ישראל (להלן: "**הבנק**") מזמין בזה הצעות לביצוע עבודות לחיזוק ושיקום חיפוי אבן ועבודות נלוות בבניין הבנק ברח' בנק ישראל 2 בירושלים (להלן: "**הפרויקט**" או "**העבודות**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז (להלן: "**המיפרט**") וכמתואר להלן.
2. תקופת ההתקשרות של הבנק עם הקבלן תחל במועד חתימת הבנק על חוזה זה ותסתיים בתום תקופת האחריות של הפרויקט האחרון שיבצע הקבלן, לפי המאוחר, בכפוף לאפשרות הבנק בהסכם ההתקשרות לקצר את תקופת ההתקשרות. כמו כן, במהלך 36 החודשים ממועד חתימת הבנק על הסכם זה, לבנק נתונה האופציה (זכות ברירה) להורות לזוכה לבצע עבודות שיפוץ קטנות (כגון חלוקת חללים למשרדים), מעת לעת, בבנייני הבנק בירושלים או בתל אביב, ובכפוף לכך שההיקף הכספי של כל אחת מעבודות השיפוץ שיימסרו לקבלן לא יעלה על 600,000 ₪ (נומינאלי, ללא מע"מ), כמפורט בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. המציע הוא אזרח ישראל או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976. אין להגיש הצעה כמיזם משותף / שותפות לא רשומה.
	2. המציע או נציג מטעמו השתתף בסיור קבלנים, כמפורט בסעיף ‏1.13 לעיל.
	3. המציע הוא קבלן רשום בפנקס הקבלנים על פי חוק רישום קבלנים לעבודות הנדסה בנאיות, תשכ''ט 1969, בעל סיווג קבלני 100ג(2) או 131א(3) או 132ב(2).
	4. למציע ניסיון בביצוע עבודות לחיזוק ושיקום חיפוי אבן (בעצמו, או כקבלן ראשי) שהחלו והסתיימו בשלוש השנים שקדמו למועד האחרון להגשת ההצעות במכרז, לפי אחת מהחלופות הבאות:
		1. פרויקט **אחד,** במסגרתו בוצעו עבודות חיזוק ושיקום של חיפוי אבן לשטח חיפוי של 6,000 מ"ר לפחות במבנה (או במספר מבנים סמוכים), והפרויקט בוצע עבור גוף ציבורי; **או-**
		2. ב**שני** פרויקטים, שבכל אחד מהם בוצעו עבודות חיזוק ושיקום של חיפוי אבן לשטח חיפוי של 3,000 מ"ר לפחות במבנה (או במספר מבנים סמוכים), ופרויקט אחד לפחות בוצע עבור גוף ציבורי.
	5. מנהל הפרויקט המוצע מטעם המציע הוא מהנדס/הנדסאי רשום בהנדסה אזרחית, וכן בעל ניסיון ב**ניהול** הביצוע של פרויקט/ים העומד/ים בתנאי הסף שבסעיף ‏3.4 לעיל (על אחת מחלופותיו).
	6. המציע אינו מצוי בהליכי כינוס נכסים, הקפאת הליכים, פשיטת רגל או פירוק ואין בקשות תלויות נגדו מסוג זה, הוא אינו עומד בפני חדלות פרעון, לא הוטלו על נכסיו עיקולים בשיעור הגבוה מההון העצמי שלו ובדו"חות הכספיים המבוקרים האחרונים של המציע (לשנת 2022 או לשנת 2023, לפי הענין) לא מופיעה "הערת עסק חי".
	7. לצורך בחינת העמידה בתנאי הסף ולניקוד האיכות, יחולו ההגדרות הבאות:
		1. "**גוף ציבורי**" - משרד ממשלתי, לרבות יחידת סמך ו/או תאגיד סטטוטורי ו/או חברה ממשלתית ו/או חברה עירונית ו/או רשות מקומית ו/או גוף הכפוף לחוק חובת המכרזים, תשנ"ב-1992.
		2. "**חיפוי אבן**" – חיפוי חיצוני של אבן טבעית.
		3. "**פרויקט שהסתיים**" – הוגש חשבון סופי שאושר על-ידי מזמין העבודות או גורם אחר מטעמו; או ניתנה תעודת גמר מותנית או סופית על-ידי המזמין או גורם אחר מטעמו; או הומצא אישור של מזמין העבודה, או מנהל פרויקט / מפקח מטעמו, כי העבודות שביצע המציע הושלמו במלואן (אף אם הפרויקט במסגרתן בוצעו טרם הסתיים).
4. ההשתתפות במכרז **מותנית** כאמור בהשתתפות המציע, או נציג מטעמו, בכנס מציעים אשר ייערך ב**‏יום שני 09 דצמבר 2024**, בשעה **11:00**, בבניין הבנק ב**ירושלים**, רחוב  **אליעזר קפלן 2**. המציעים מתבקשים להודיע לבנק מבעוד מועד על כוונתם להשתתף בכנס, באמצעות משלוח דואר אלקטרוני לכתובת tenders@boi.org.il. נקודת המפגש תהיה בעמדת השמירה שבכניסה לבניין. יש להצטייד בתעודת זהות או רישיון נהיגה. ללא תעודה כאמור לא ניתן יהיה להשתתף בכנס.
5. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
6. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
7. המועד האחרון להגשת ההצעות הוא ‏יום חמישי 26 דצמבר 2024 , בשעה 12:00.
8. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
9. הודעה זו מתפרסמת גם באתר הבנק, בעברית ובערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552289 או בדוא"ל tenders@boi.org.il.
10. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**